कान्हाचट्टी : प्रखंड के बेंगोकला पंचायत में स्थित तथा झारखण्ड-बिहार के सीमा पर प्रकृति की गोद में बसी हरियोखार झरना का मनोहारी दृश्य नैनीताल और गोवा की याद दिला जाती है। हरियोखार झरना के 500 फिट के उपर पहाड़ी से गिरती झरना मानो झरनो के बीच से संगीत की लय प्रतीत होती है। तथा जब चारो तरफ पहाड़ियों के बीच से सूर्य की किरणे जब गिरती झरनों पर पड़ती है तो गिरते झरनों में सतरंगी छटा बिखेरती रहती है। जो देखने में इंद्रधनुष ही नजर आती है। वो झरना है हरियोखार जहां झरनो की पानी गिरती है उस जगह बनी बड़ी दह (खाई) जिस में छोटी से बड़ी-बड़ी मछलियां ठिठोलियां करते नजर आती है। इस झरना में 20-20 किलो की भी मछलियों का भी दीदार होता है। हरियोखार झरना पहुंचने वाले चौकिए नहीं। यहां दिन में 12 बजे के बाद ही धूप का दीदार होता है। इस झरना के चारों तरफ पहाड़ियों का दिवार खड़ी है। और इन पहाड़ियों के बीच से ही झरनों का दृश्य सुंदर दिखती है। हालांकि हरियोखार की मछली के भरोसे ही सहोर गांव की आधी आबादी का रोजगार टिका हुआ है।